Návrh vykonávacie rozhodnutie Rady ktorým sa Holandskému kráľovstvu povoľuje uplatňovať opatrenie odchyľujúce sa od článku 193 smernice 2006/112/ES o spoločnom systéme dane z pridanej hodnoty (Iba holandské znenie je autentické) /* KOM/2010/0129 v konečnom znení - NLE 2010/0071 */





[pic] | EURÓPSKA KOMISIA | Brusel, 6.4.2010 KOM(2010)129 v konečnom znení 2010/0071 (NLE) Návrh VYKONÁVACIE ROZHODNUTIE RADY ktorým sa Holandskému kráľovstvu povoľuje uplatňovať opatrenie odchyľujúce sa od článku 193 smernice 2006/112/ES o spoločnom systéme dane z pridanej hodnoty (Iba holandské znenie je autentické) DÔVODOVÁ SPRÁVA SÚVISLOSTI NÁVRHU | 110 | Dôvody a ciele návrhu Podľa článku 395 smernice 2006/112/ES z 28. novembra 2006 o spoločnom systéme dane z pridanej hodnoty (ďalej len „smernica o DPH“) môže Rada, ktorá koná jednomyseľne na návrh Komisie, povoliť ktorémukoľvek členskému štátu uplatňovať osobitné opatrenia odchyľujúce sa od ustanovení uvedenej smernice s cieľom zjednodušiť postup pri výbere DPH, alebo zabrániť určitým druhom daňových únikov alebo obchádzaniu daňových povinností. Listom, ktorý generálny sekretariát Komisie zaevidoval 29. januára 2010, Holandsko požiadalo o povolenie uplatňovať odchyľujúce sa opatrenie v konfekčnom odevnom priemysle, ako bolo predtým dočasne udelené rozhodnutím 2007/740/ES. V súlade s článkom 395 ods. 2 smernice 2006/112/ES Komisia informovala listom z 25. februára 2010 ostatné členské štáty o tejto žiadosti Holandska. Listom z 2. marca 2010 Komisia oznámila Holandsku, že má všetky informácie potrebné na posúdenie tejto žiadosti. | 120 | Všeobecný kontext Požadované opatrenie, a síce mechanizmus prenesenia daňovej povinnosti, by sa malo považovať predovšetkým za opatrenie na predchádzanie určitým druhom daňových únikov v konfekčnom odevnom priemysle. Subdodávatelia v odvetví odevnej konfekcie sú neraz malé spoločnosti, ktoré často pôsobia ako provizórne podniky, sú pre daňovú správu ťažko kontrolovateľné a môžu slúžiť ako nástroje daňových únikov. Bežnou formou daňového úniku je, že subdodávatelia nezaplatia daňovému orgánu fakturovanú DPH, následne sa nedajú vypátrať, zákazníkom (dodávateľom) však zanechajú náležite platnú faktúru umožňujúcu nárokovať si daňový odpočet. Rozhodnutím sa Holandskému kráľovstvu povoľuje uplatňovať v konfekčnom odevnom priemysle režim, pri ktorom sa povinnosť zaplatiť daňovej správe DPH prenesie zo subdodávateľa na odevný podnik (dodávateľa). V tejto súvislosti sa rozhodnutím Rady č. 2007/740/ES povolilo Holandsku používať tento režim, ktorý sa odchyľuje od článku 193 smernice o dani z pridanej hodnoty, do 31. decembra 2009. Aby sa na jednej strane zistil vplyv odchyľujúceho sa opatrenia a na druhej strane vplyv ostatných faktorov, rozhodnutie obsahuje povinnosť, podľa ktorej musí Holandsko predložiť správu týkajúcu sa účinnosti opatrenia a možnom dôkaze o premiestnení subdodávateľov v konfekčnom odevnom priemysle do iných členských štátov. Podľa správy sa zdá, že odchyľujúce sa opatrenie spolu s vývojom medzinárodného trhu viedlo k výraznému zlepšeniu pri boji s daňovými únikmi v konfekčnom odevnom priemysle v Holandsku. Počet spoločností oprávnených na odchyľujúce sa opatrenie neustále klesá. Trh sa stabilizuje a úroveň dohľadu daňových orgánov stúpa. Podľa Holandska by sa záverečné rozhodnutie, či zrušiť odchyľujúce sa opatrenie, malo prijať v neskoršej fáze, pravdepodobne v roku 2011 a potom, ako sa táto otázka prerokuje s ostatnými zainteresovanými stranami, ako sú inšpektorát práce a orgán zodpovedný za sociálne poistenie. Bolo by preto nutné predĺžiť odchyľujúce sa opatrenie do konca roku 2012. V prípade, že Holandsko bude naďalej považovať za nutné opatrenie ďalej predĺžiť, pošle do 1. apríla 2012, novú hodnotiacu správu spolu so žiadosťou o výnimku. | 130 | Existujúce ustanovenia v oblasti návrhu Rozhodnutie Rady z 13. novembra 2007, ktorým sa Holandskému kráľovstvu povoľuje uplatňovať opatrenia odchyľujúceho sa od článku 193 smernice 2006/112/ES o spoločnom systéme dane z pridanej hodnoty (rozhodnutie Rady 2007/740/ES, Ú. v. L 300 EÚ, 17.11.2007, s. 71. | 141 | Súlad s ostatnými politikami a cieľmi Únie Neuplatňuje sa. | KONZULTÁCIE SO ZÚčASTNENÝMI STRANAMI A POSÚDENIE VPLYVU | Konzultácie so zainteresovanými stranami | 219 | Neuplatňuje sa | Získavanie a využívanie expertízy | 229 | Externá expertíza nebola potrebná. | 230 | Posúdenie vplyvu Návrh vykonávacieho rozhodnutia je zameraný na boj proti prípadnému vyhýbaniu sa povinnosti odvádzať DPH v konfekčnom odevnom priemysle, a má preto možný pozitívny hospodársky dopad. Vzhľadom na úzky rozsah pôsobnosti danej odchýlky a na jej dočasné uplatňovanie budú účinky v každom prípade obmedzené. | PRÁVNE PRVKY NÁVRHU | 305 | Zhrnutie navrhovaného opatrenia Oprávnenie Holandského kráľovstva na uplatňovanie opatrenia odchyľujúceho sa od článku 193 smernice o DPH, pokiaľ ide o využitie mechanizmu prenesenia daňovej povinnosti pri niektorých transakciách v konfekčnom odevnom priemysle. | 310 | Právny základ Článok 395 smernice o DPH. | 329 | Zásada subsidiarity V súlade s článkom 395 smernice o DPH musí členský štát, ktorý chce zaviesť opatrenia odchyľujúce sa od uvedenej smernice, získať povolenie od Rady, ktoré bude udelené v podobe rozhodnutia Rady. Návrh je preto v súlade so zásadou subsidiarity. | Zásada proporcionality Návrh je v súlade so zásadou proporcionality z tohto(týchto) dôvodu(-ov). | 331 | Toto rozhodnutie sa týka povolenia udeleného členskému štátu na základe jeho vlastnej žiadosti a nezakladá žiadnu povinnosť. | 332 | Vzhľadom na veľmi obmedzený rozsah odchýlky je osobitné opatrenie primerané sledovanému cieľu. | Výber nástrojov | 342 | Podľa článku 395 smernice o DPH je odchýlka od spoločných pravidiel o DPH možná iba na základe povolenia Rady konajúcej jednomyseľne na návrh Komisie. Okrem toho je rozhodnutie Rady najvhodnejším nástrojom, pretože môže byť určené jednotlivým členským štátom. | VPLYV NA ROZPOčET | 409 | Návrh nemá žiadny vplyv na rozpočet Spoločenstva. | DOPLňUJÚCE INFORMÁCIE | Doložka o preskúmaní/revízii/skončení účinnosti | 533 | Návrh obsahuje doložku o ukončení platnosti. | 2010/0071 (NLE) Návrh VYKONÁVACIE ROZHODNUTIE RADY ktorým sa Holandskému kráľovstvu povoľuje uplatňovať opatrenie odchyľujúce sa od článku 193 smernice 2006/112/ES o spoločnom systéme dane z pridanej hodnoty (Iba holandské znenie je autentické) RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na smernicu Rady 2006/112/ES z 28. novembra 2006 o spoločnom systéme dane z pridanej hodnoty[1], a najmä na jej článok 395 ods. 1, so zreteľom na návrh Európskej komisie, keďže: 1. Listom, ktorý generálny sekretariát Komisie zaevidoval 29. januára 2010, Holandské kráľovstvo požiadalo o povolenie uplatňovať osobitné daňové opatrenia v konfekčnom odevnom priemysle, ako bolo predtým dočasne povolené rozhodnutím 2007/740/ES[2]. 2. V súlade s článkom 395 ods. 2 smernice 2006/112/ES Komisia informovala listom z 25. februára 2010 ostatné členské štáty o tejto žiadosti Holandska. Listom z 2. marca 2010 Komisia oznámila Holandskému kráľovstvu, že má k dispozícii všetky informácie potrebné na posúdenie žiadosti. 3. Úpravou by sa Holandskému kráľovstvu malo povoliť uplatňovať v konfekčnom odevnom priemysle režim, pri ktorom sa subdodávateľova povinnosť zaplatiť daňovým orgánom DPH prenáša zo subdodávateľa na odevný podnik (dodávateľa). 4. Takéto úpravy sa v minulosti ukázali ako účinné preventívne opatrenie v odvetví, kde je výber DPH sťažený pre problémy s identifikáciou subdodávateľov a kontrolovaním ich činností. Požadované opatrenie by sa teda malo považovať za opatrenie na predchádzanie určitým druhom daňových únikov v konfekčnom odevnom priemysle. 5. Miesto výroby konfekčných odevov je ovplyvnené nízkymi pracovnými nákladmi. Subdodávatelia sa ľahko premiestňujú z jednej krajiny do druhej. Preto sa v rozhodnutí č. 2007/740/ES žiadalo, aby Holandsko monitorovalo a vyhodnocovalo vplyv týchto faktorov na účinnosť odchýlky, a aby do 31. júla 2009 predložilo Komisii správu. 6. Zo správy vyplynulo, že boj proti úniku daní sa výrazne zlepšil a že počet firiem s konfekčnými odevmi, ktoré sú oprávnené na tento mechanizmus prenesenia daňovej povinnosti podľa rozhodnutia 2007/740/ES, ako výsledok vývoja opatrenia o výnimke a medzinárodného trhu, stabilne klesá. Do sektora konfekčných odevov v Holandsku sa preto postupne vracia stabilita. 7. Aby sa tento proces dokončil, Holandské kráľovstvo opäť požiadalo o predĺženie opatrenia na obmedzené obdobie a zároveň oznámilo, že konečné rozhodnutie týkajúce sa možného zrušenia opatrenia bude prijaté v roku 2011. Bolo by preto vhodné, aby sa odchýlka udelila do 31. decembra 2012. 8. V prípade, že Holandské kráľovstvo bude naďalej považovať za nutné predĺžiť odchyľujúce sa opatrenie na obdobie po roku 2012, malo by Komisii do 1. apríla 2012, zaslať novú hodnotiacu správu spolu so žiadosťou o výnimku. 9. Odchýlka nebude mať nepriaznivý vplyv na vlastné zdroje Európskych spoločenstiev pochádzajúce z dane z pridanej hodnoty, ani nemá vplyv na výšku účtovanej DPH v konečnej fáze spotreby, PRIJALA TOTO ROZHODNUTIE: Článok 1 Holandskému kráľovstvu sa odchylne od článku 193 smernice Rady 2006/112/ES povoľuje uplatňovať v konfekčnom odevnom priemysle do 31. decembra 2012 režim, pri ktorom sa subdodávateľova povinnosť zaplatiť daňovým orgánom DPH prenáša zo subdodávateľa na odevný podnik (dodávateľa). Článok 2 Spolu s ďalšou prípadnou žiadosťou o predĺženie opatrenia, na obdobie po roku 2012 by Holandsko malo predložiť správu zameranú predovšetkým na účinnosť opatrenia a iné dôkazy o premiestnení subdodávateľov v konfekčnom odevnom priemysle do iných krajín a malo by ju zaslať najneskôr 1. apríla 2012. Článok 3 Toto rozhodnutie je určené Holandskému kráľovstvu. V Bruseli […] Za Radu predseda [1] Ú. v. ES L 347, 11.12.2006, s. 1. Smernica zmenená a doplnená smernicou 2006/138/ES (Ú.v. EÚ L 384, 29. decembra 2006, s. 92). [2] Rozhodnutie Rady z 13. novembra 2007, ktorým sa Holandské kráľovstvo oprávňuje na ďalšie uplatňovanie opatrenia odchyľujúceho sa od článku 193 smernice 2006/112/ES o spoločnom systéme dane z pridanej hodnoty (Ú. v. L 300 EÚ, 17.11.2007, s. 71.)